Islam (arab.: الإسلام) – mōnotejistyczno religijo, kero zołożōł Mahōmet. Je uōna drugo na Ziymii jeli chodzi ô wielość wyznowcōw, po krześcijaństwie. Jeji świynto ksiynga mianuje sie Korōn a Bōg - Allah. Terozki islam je potajlowany na 3 głōwne tajle: sōńnicko (90%), szyjicko (8%) a charydżycko (2%). Podstawã islamu tworzi piyńć prawideł i ôbowiōnzkōw muzułmana: zawiyrzynie wiary w jedynego Boga, pŏciyrz, post w miesiōncu ramadan, jałmużna na rzecz chudobnych, pōńć do Mekki aby rŏz w życiu. Religijŏ Mahometa poczōntkowo głoszōnŏ była postrzōd plymiōn arabskich. Terŏźnie Arabery stanowiōm kole 20–25% wyznŏwcōw islamu, za to wiynkszość muzułmanōw zamiyszkuje w krajach połedniowyj Azyje, ôsobliwie w Indōnezyje, Iranie, Pakistanie i Afganistanie.